Необходимо е да съобразите характеристиките на елхата с вашите предпочитания за конкретна визия и мястото, на което искате да я поставите. Най-добре е да се оглеждате за изкуствени елхи, които имат собствена стабилна основа, защото ако тя е некачествена може накрая да получите нещо средно между коледно дърво и наклонената кула в Пиза.
Преценете оптималната локация на елхата и спрямо нея изберете правилния размер на изкуственото дръвче, така че то да бъде достатъчно голямо, че да привлича вниманието, но и да пасва идеално на подбраното място. Що се отнася до гъстота на „игличките“, оглеждайте се за вариант, който отговаря максимално на естествените вечнозелени дървета. Не винаги най-гъстите изкуствени елхи изглеждат по-добре, точно защото се различават съществено от естествените.